Asbjørg Skåden

Asbjørg Hermine Eriksen Skåden (født 6. juni 1946 i Skånland, død 24. april 2020) var en samisk lærer, redaktør, forfatter og politiker. Hun satt som representant for Norske Samers Riksforbund på Sametinget i perioden 1997 til 2001.Odd Mathis Hætta: Sametinget i navn og tall : Høsten 1997 - høsten 2001Runar Myrnes Balto, Ann-Mari Thomassen: Asbjørg Skåden - Minneord i Aftenposten 6. mai 2020Jon Todal: Ein samisk vegvisar - Asbjørg Skåden (1946-2020) - Klassekampen 8. mai 2020

Skåden var adjunkt, bosatt i Evenskjer i Skånland. Hun ble utdannet ved lærerskolen i Tromsø, ved Molde handelsgymnasium og ved Universitetet i Tromsø. I 1972 var hun fredskorpsdeltaker i Uganda.

Hun var nestleder i Samisk utdanningsråd fra 1992 til 1993, deretter rådsleder fram til 1997. I 1998 etablerte hun forlaget Skániid girjie og hun forfattet flere bøker med tema relatert til markesamisk kultur. Hun hadde ellers ulike verv i en rekke styrer og utvalg. Hun var mor til forfatterne Sigbjørn Skåden og Magne Domantrener Skåden.

Hun mottok Kongens fortjenstmedalje i desember 2017 for «livslangt pionerarbeid for samisk språk og kultur». Heder og ære på Skånland kommunestyre sin juleavslutning , Skånland kommunes nettsider, 7.12.2017

 Bibliografi 
 Čuoppomáddu/Froskemora, (1994/2008)
 Skániid ja Evenašši sámi báikenamaid álgománus, (1999)
 Jiena jána gehtte, (2003)
 Ii hal Ruohttaráidu lea johtán goseg!, (2006)
 Skábma : en samisk mørketidsfortelling, (2008)
 Márkku degoat, (2009)
 Márkku sánit, (2010)
 Samiske stedsnavn i Skánik/Skånland, (2013)

 Referanser 

Kategori:Norske sametingspolitikere
Kategori:Personer fra Skånland kommune
Kategori:Samiske forfattere
Kategori:Norske barnebokforfattere
Kategori:Kongens fortjenstmedalje
Kategori:Personer fra Tjeldsund kommune